Soome väidab end olevat maailma kõige jahimeesterikkam riik (6% elanikkonnast) ja USA kisub esikohta endale, nagu oleks tegemist teab mis auga. Soosivat suhtumist elu hävitamisesse kinnistavad uutesse põlvkondadesse aga kultuur ja haridus, kuigi need justkui peaksid vastupidi tegema. Aleksis Kivi 7 venda elasid Ilvesjärve ääres ning lasid ilveseid maha täitsa niisama. Loomulikult ja lõbusalt tapetakse raamatus loendamatul hulgal loomi, kellest enamikku toiduks ei tarvitata. Et raamatus on elutruult kirjeldatud kirjaoskamatute inimeste sisemaailm, ei anna põhjust tegelaste ega nende tegude võltspateetikasse rüütamiseks. Kiiresti muutuvas maailmas teiseneb kõik peale suhtumise kultuuripärandisse, ja tõrkugu noored lugemast vanamoodsa keelega teoseid, mõjutavad neid müüdid raamatu kohta. Nii levib ka romantiseeritud suhtumine jahimeestesse. Neid on Soomes 297 000, neist 11 450 naist.